Document ID: 32004R1486

KOMISSION ASETUS (EY) N:o 1486/2004,
annettu 20 päivänä elokuuta 2004,
tiettyjen nimitysten kirjaamisesta suojattujen alkuperänimitysten ja suojattujen maantieteellisten merkintöjen rekisteriin annetun asetuksen (EY) N:o 2400/96 liitteen täydentämisestä (Farinheira de Estremoz e Borba, Domfront, Kiwi Latina, Valle del Belice ja Noix du Périgord)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92 (1) ja erityisesti sen 6 artiklan 3 ja 4 kohdan,
sekä katsoo seuraavaa:
(1)
Asetuksen (ETY) N:o 2081/92 5 artiklan mukaisesti Portugali on toimittanut komissiolle hakemuksen nimityksen ”Farinheira de Estremoz e Borba” rekisteröimiseksi maantieteellisenä merkintänä, Italia on toimittanut komissiolle hakemuksen nimityksen ”Kiwi Latina” rekisteröimiseksi maantieteellisenä merkintänä ja nimityksen ”Valle del Belice” rekisteröimiseksi alkuperänimityksenä ja Ranska on toimittanut komissiolle kaksi hakemusta nimitysten ”Domfront” ja ”Noix du Périgord” rekisteröimiseksi alkuperänimityksinä.
(2)
Mainitun asetuksen 6 artiklan 1 kohdan mukaisesti on todettu, että hakemukset ovat asetuksen säännösten mukaiset ja että niissä on kaikki sen 4 artiklassa edellytetyt tiedot.
(3)
Asetuksen (ETY) N:o 2081/92 7 artiklassa tarkoitettuja vastaväitteitä ei ole toimitettu komissioon sen jälkeen, kun tämän asetuksen liitteessä mainitut nimitykset julkaistiin Euroopan unionin virallisessa lehdessä (2).
(4)
Tämän vuoksi kyseiset viisi nimitystä voidaan lisätä suojattujen alkuperänimitysten ja suojattujen maantieteellisten merkintöjen rekisteriin, ja niitä on näin ollen pidettävä yhteisössä suojattuina maantieteellisinä merkintöinä tai alkuperänimityksinä.
(5)
Tämän asetuksen liite täydentää komission asetuksen (EY) N:o 2400/96 (3) liitettä,
ON ANTANUT TÄMÄN ASETUKSEN:
1 artikla
Täydennetään asetuksen (EY) N:o 2400/96 liitettä tämän asetuksen liitteessä mainituilla viidellä nimityksellä ja lisätään kyseiset nimitykset suojattujen alkuperänimitysten ja suojattujen maantieteellisten merkintöjen rekisteriin asetuksen (ETY) N:o 2081/92 6 artiklan 3 kohdan mukaisina suojattuina alkuperänimityksinä (SAN) tai suojattuina maantieteellisinä merkintöinä (SMM).
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä elokuuta 2004.

Labels: 3
18
17
6